Dom’le se întâmplă multe chestii la americani și mulți oameni care ori sunt șomeri ori o freacă mult la serviciu au păreri despre ce se întâmplă. E de înțeles. Ce se întâmplă pe acolo e atât de discutabil încât e greu să ai o oră liberă și să nu-ți vină păreri. Așa că am să îmi condensez TOATE părerile, ca să scap de ele.

Orice părere ai avea de americani trebuie să ții minte că sunt pe partea ailaltă a planetei. Tot ce stii despre ei e din media si presa tip clickbait. Practic dacă ai păreri despre ei nu sunt părerile tale, ci păreri pe care le papagalicești din diferite surse alese pe potriveală ideologică. Nu uita că cel mai departe din viața ta ai ajuns până la Focșani, deci protestele din Portland sunt doar un film de 1000 de ori mai puțin relevant pentru viața ta decât să zicem faptul că Negoiță a futut toate trotuarele din sectorul 3 și a făcut parcări cu borduri roz supraetajate. Bordurile nu parcările.

Deci prima și cea mai importantă părere pe care o am despre SUA e că (1) dacă ai o părere despre ce se întâmplă acolo în care crezi 100%, o aperi cu argumente și o povestești la alții, probabil ești idiot, suferi de un grad de autism care te-a detașat de realitate și faci Live Action Roleplaying de american. Nimic nu e mai scârbos decât un LARP-er de bucurești cu păreri stufoase despre Trump.

Și asta ne duce la problema principală a americanilor. Presa. Mi se pare că au o presă chiar mai puțin independentă decât avem noi. Nimic de acolo nu e prezentat obiectiv. Totul e polarizat în funcție de orientarea presacului. Orice incident ori e 100% vina unei tabere ori 100% vina celeilalte și sunt prezentate doar faptele care susțin narațiunea. Americanii nu au presă, au doar propagandă. Și dacă ți se pare că una dintre cele două tabere e mai cinstită sau mai orientată spre adevăr decât cealaltă, probabil ești doar spălat pe creier de concordanța morală pe care o ai cu tabăra aia.

Orice se întâmplă, ai o tabără de oameni cinstiți care ori își apără drepturile ori și le impun pentru că sunt discriminați și nu le au, și ĂILALȚI care sunt malefici și iraționali. Când adevărul e că în cele mai multe cazuri ambele tabere sunt de căcat.

Floyd era un infractor ordinar drogat și polițiștii ăia erau cei mai proști și dezumanizați dintre polițiști. Puștiul ăla de 17 ani care a luat pușcă automată și s-a dus să apere biznisuri de răscoale e un psihopat mic care căuta o scuză să împuște pe cineva. Proștii ăia de l-au tăbărât de a făcut fraierul double kill erau scursurile societății și complet rupți de realitate. Cum coaie să te duci să încerci să-i dai un șut în cap lu unu cu arma automată?

Toate conflictele de genul se rezumă la „cei mai idioți dintr-o tabără s-au întâlnit cu cei mai idioți din cealaltă tabără și asta a ieșit”. Dar dacă citești presa americană e „niște monștri reprezentativi din tabăra ailaltă s-au întâlnit cu niște oameni nevinovați din tabăra noastră”. Care-i care tabără depinde de sursa de informare.

Și de-aia (2) mi se pare că presa e cel mai mare dușman al poporului american. Antagonizează tabere pentru clickuri și dramă. Din cauza ei nu au mai rămas acolo oameni neutri și raționali. Cumva societatea te forțează să alegi o tabără. Te sperie cu cât de fioroasă e tabăra ailaltă, ca să îți alegi o bancă și să stai în ea.

Asta avantajează atât presa cât și conducătorii ambelor tabere. Pentru că pulimea de rând e atât de speriată de tabăra ailaltă încât acceptă orice de la tabăra ei, atât timp cât promite că-i salvează de CEILALȚI.



Obiectiv Trump e un căcat cu ochi grandoman de inteligență medie căruia nu-i pasă decât de interesele lui și ale cercului lui mic. Oamenii îl votează doar de frica extremiștilor de stânga. Dacă nu simțeau frica asta, nu-l validau cu nimic. Și e genu de moș libidinos care zice ce bună-i fiică-sa și că ar ieși la întâlnire cu ea dacă n-ar fi fiică-sa.

Obiectiv Biden e un lingău senil al corporațiilor. Oamenii o să-l voteze doar de frica extremiștilor de dreapta. Dacă nu simțeau frica asta, nu-l băgau în seamă. Și se pupă pe gură cu nepoată-sa.

Serios acuma, doi moși slinoși care au mai multe în comun decât diferențe. Cât de tâmpit trebuie să fii să-ți placă oricare dintre ei? Cât de futută trebuie să fie o societate ca astea să fie opțiunile? Să accepți un slinos de frica celuilalt slinos?

(3) Polarizarea funcționează și e întreținută la nivel de vârf de ambele tabere. Poți servi un om cu căcat cu lingurița din oala ta dacă ăla e convins că căcatul din oala CELORLALȚI pute mult mai tare și e mult mai periculos.



Cine nu se fute cu noi se fute împotriva noastră. O mentalitate care prinde din ce în ce mai tare peste tot, nu doar la americani. Și care din punctul meu de vedere e cel mai toxic curent al secolului 21. De-aia e totul de căcat. Că ai ales o tabără de frică, o aperi pentru apartenență și ești atent doar la ce căcaturi face tabăra ailaltă. Dacă nu ești de acord cu mine ești nazist sau comunist. Nu contează cine ești tu. Contează cine-s eu. În funcție de aia ești nazist sau comunist. N-are legătură cu tine.

(4) Din motivele menționate mai sus, Trump o să câștige încă un mandat. Dacă nu-l câștigă, o să iasă nasol. O să țipe că alegerile au fost furate și mulți oameni ca băiatul de 17 ani cu automată care caută scandal o să își ia automata și o să caute scandal. (5) Cel mai probabil o să iasă cu scandal în stradă după alegeri indiferent de cine câștigă.

(6) Toate conflictele mici se termină nasol la americani pentru că-s arme la liber. Cea mai mare prostie din toată lumea civilizată. Să dai dreptul oricărui idiot să își cumpere armă. Sigur. E fain să ai armă. Mi-ar plăcea să am. Dar doar la mine în bloc știu vreo doi idioți care ar avea și ei dacă s-ar putea și prefer să n-am nici eu și să n-aibă nici ei, în cazul ăsta.

Orice căcat care în mod normal s-ar termina cu o bătaie în curtea școlii la ei se termină cu „băiat supărat a luat pușca lu tac-su și a făcut x victime”. Orice găinar drogat care nu știe să stea locului când îl somează poliția ar sfârși arestat și cu niște șuturi în cur în lumea normală. La ei n-ai cum, ca polițist. Că n-ai de unde să știi unde ascunde un pistol. Cum face o mișcare suspectă, cum ajunge „victimă a discriminării”. Când na, obiectiv vorbind polițiștii sunt în situații din categoria „decât să plângă mama mai bine plânge mă-sa”.

Asta, că armele transformă conflicte mici în tragedii e o observație mediocră, care nu înseamnă nimic. Nu există o soluție evidentă. N-ai cum să le iei armele fără să se lase cu scandal. SUA e blocată în chestia cu armele și așa o să fie viața la ei etern: cu împușcături pe stradă și civili care au pistoale în torpedou și o să-și ia 7 gloanțe în spate de la milițian dacă se apleacă prea brusc spre el.

După care presa o să împingă narațiunea în funcție de polul pe care-l protejează și idioții o să iasă să le papaglicească părerea la modul conflictual.

(7) Orice discuție a devenit inutilă din cauza polarizării. Nu există o masă de moderați care să judece faptele în funcție de context. Toți aleg sursa de informare în funcție de tabără, să le spună ce cred deja.

(8) Tocmai de-aia cu cât discuți mai mult despre ce se întâmplă la americani, cu atât ești mai prost și mai ingâmfat. Nu ai pe cine să convingi, nu are cine să te convingă. Doar îți place să te auzi vorbind și atât. Pe ei îi mai înțelegi, că sunt acolo. Dar dacă ești înflăcărat de la distanță, faci roleplaying prost.

(9) De-aia orice părere ai avea, cel mai important e să nu mi-o spui mie. Poți doar să spui cu ce tabără ții și sunt destul de inteligent încât să-mi imaginez tot discursul tău și toate argumentele tale. Pe bune. Tu crezi că sunt istețe și adevărate dar sunt doar propagandă papagalicită. Așa că propag-o și tu la altă masă, că eu nu înghit.

Dar e un pericol iminent, o să zici. Ce se întâmplă la americani o să ajungă și la noi, o să zici. Cei mai proști și inutili oameni din lume sunt ăia care stau și dezbat pericolele mari ale trendurilor globale pe care nu le pot influența și care o să-i influențeze pe ei puțin, pe termen lung. Până la alea ne mănâncă bordurile lui Negoiță. Serios acuma, nu mai fi idiot și concentează-te mai tare pe lucruri mici, de lângă tine, pe care le poți schimba și influența și mai puțin pe trenduri globale și ideologie dreapta vs stânga. Știu că tu te simți deștept când discuți asta, dar crede-mă, că-s mai deștept decât tine. De aici pari doar o goarnă imbecilă.